ddrg/super_eurlex huggingface dataset:
SKRIFTLIG FORESPØRGSEL E-1538/03

af Charles Tannock (PPE-DE) til Kommissionen

(7. maj 2003)

Om: EU- og WTO-regler for forretninger med selskaber med hjemsted i skattely

Der har været en del diskussion i Det Forenede Kongerige om, hvorvidt det var korrekt af skattevæsenet at sælge skatte- og toldkontorer til selskabet Mapeley Steps, der har hjemsted i Bermuda, for 370 mio. GBP. Nogle af oplysningerne i sagen findes på side 26 i udgaven for perioden 21. februar-6. marts 2003 af det opsøgende/satiriske tidsskrift Private Eye, som nøje har fulgt sagen. Skattevæsenets direktør har tilsyneladende retfærdiggjort salget af bygningerne med, at det er i modstrid med EU- og WTO-regler at afvise at indgå en kontrakt med et selskab med den begrundelse, at det driver sin virksomhed i et skattely, selv om der også synes at herske tvivl om, hvorvidt Mapeley Steps var registreret i Bermuda eller i Det Forenede Kongerige på salgstidspunktet.

Vil Kommissionen afklare EU- og WTO-reglerne for salg af statsejendom til selskaber, der har hjemsted i skattely, og tage stilling til, om staten i et sådant tilfælde må tage hensyn til det samlede nettooverskud for statskassen, når den træffer sin afgørelse om et salg? Vil Kommissionen desuden oplyse, om det er korrekt, at den amerikanske regering ikke undertegner kontrakter eller indgår aftaler med organisationer, der har hjemsted i et skattely, og om dette i bekræftende fald efter Kommissionens mening er foreneligt med USA's

WTO-forpligtelser? Vil Kommissionen endelig oplyse, om den har anmodet den britiske regering om nærmere oplysninger om dette konkrete salg, og om den i bekræftende fald er overbevist om, at den britiske regering og skattevæsenet har handlet i overensstemmelse med gældende EU-ret?

Svar afgivet på Kommissionens vegne af Pascal Lamy

(10. juni 2003)

Der findes ingen regler inden for Verdenshandelsorganisationen (WTO) om salg af fast ejendom til selskaber, der har hjemsted i skattely. WTO-reglerne gælder generelt for handel med varer og tjenesteydelser og ikke for handel med fast ejendom.

Der findes ingen fællesskabsbestemmelser på skatteområdet, der specielt gælder for handel med fast ejendom mellem en medlemsstats offentlige myndigheder og en virksomhed, der er beliggende i en jurisdiktion, der betegnes som skattely. Generelt er Kommissionen dog af den opfattelse, at en større gennemsigtighed i skattereglerne ville gøre det muligt at mindske mulighederne for bedrageri og skatteunddragelse. Kommissionen går ind for, at der i et så stort geografisk område som muligt afskaffes skadelig skattepraksis, som fordrejer den frie og loyale konkurrence og hindrer virksomhedernes grænseoverskridende aktiviteter.
SKRIFTLIG FORESPØRGSEL E-1302/03

af David Bowe (PSE) til Kommissionen

(7. april 2003)

Om: Publikationen Let me tell you a secret about the environment (ISBN 92-894-3866-5)

Kan Kommissionen oplyse, hvilken aldersgruppe ovennævnte publikation henvender sig til? Kan den tillige oplyse, om publikationens sprogniveau og ordvalg er godkendt som passende til den pågældende aldersgruppe og i bekræftende fald af hvem? Kan den endelig oplyse, om bogen er blevet undersøgt af en skolepsykolog, og om en sådan har godkendt indholdet/handlingen som værende egnet til den aldersgruppe, bogen henvender sig til?

Svar afgivet på Kommissionens vegne af Margot Wallström

(2. maj 2003)

Publikationen, som det ærede medlem nævner, TRE HEMMELIGHEDER om miljøet, er produceret i Generaldirektoratet for Miljø (GD) i samarbejde med Generaldirektoratet for Presse og Kommunikation.

Budskabet handler om tre miljøproblemer, som det er bydende nødvendigt at løse: de stigende affaldsmængder, nedbrydningen af ozonlaget og drivhuseffekten. Historien er henvendt til børn i alderen 6 til 10 år, og den er skrevet i Belgien af en specialist i børnelitteratur, som har udgivet flere bøger om dette område. Under forberedelsen udvalgte et testpanel af børn (i alderen 6 til 10 år) denne historie som den bedste blandt tre.

Når man henvender sig til børn, må budskabet forenkles, og der må anvendes billeder og følelser, for at budskabet skal nå frem.

Kommissionen har også fulgt følgende råd fra RETZ Pedagogy and the Environment (pædagogik og miljø) om, hvordan man henvender sig til børn. Det gælder om:

- at få dem til at tænke over og stille spørgsmål om verden omkring dem,

- at få dem til også at tænke på forskellige, nære og fjerntliggende miljøer,

- at stimulere deres trang til at forstå og lære mere (om deres miljø), så de føler et ansvar for en del af planeten,

- at hjælpe dem til at observere bedre, gennemføre tiltag samt tage højde for, kunne forklare og bekymre sig om det globale miljø.

Talrige spontane breve og forespørgsler fra lærere over hele Europa bekræfter historiens succes hos børn i de mindste folkeskoleklasser. Et andet eksempel er Kindergarten Times, der tilbød at udlevere bogen sammen med deres blad, fordi de anså den for vigtig for forældre. Kommissionen er derfor overbevist om, at publikationen er egnet til målgruppen.
SKRIFTLIG FORESPØRGSEL E-1259/03

af Camilo Nogueira Román (Verts/ALE) til Kommissionen

(3. april 2003)

Om: EU's indsats til løsning af problemerne i forbindelse med oppumpning af dieselolie fra Prestige

På hvilken måde har Kommissionens udtalelser om, at oppumpningen af dieselolie fra Prestige er et EU-anliggende, manifesteret sig i reelle tekniske og økonomiske foranstaltninger?

Svar afgivet på Kommissionens vegne af Margot Wallström

(8. maj 2003)

Kommissionen skal henlede det ærede medlems opmærksomhed på dens svar på mundtlig forespørgsel H-069/03 fra Camillo Nogueira Roman under Europa-Parlamentet spørgetid i mødeperioden i marts 2003(1) samt på samme medlems skriftlige forespørgsel E- 3595/02(2).

Kommissionen skal desuden minde om, at en rapport om foranstaltninger til bekæmpelse af forureningen forårsaget af Prestige-katastrofen blev godkendt den 5. marts 2003. Denne rapport gælder tidligere, igangværende og fremtidige foranstaltninger på EU-niveau, der skal råde bod på virkningerne af Prestige-katastrofen og hindre, at lignende katastrofer finder sted i fremtiden. Rapporten blev forelagt for Det Europæiske Råd den 21. marts 2003.

(1) Skriftligt svar af 11.3.2003.

(2) EUT C 242 E af 9.10.2003, s. 63.
SKRIFTLIG FORESPØRGSEL E-0890/03

af Roberta Angelilli (UEN) til Kommissionen

(21. marts 2003)

Om: Fiumicino Kommunes udnyttelse af midler fra Leonardo da Vinci-programmet

I september 2002 forelagde det italienske finansministeriums tilsynsudvalg en opgørelse over udnyttelsen af midler, der er stillet til rådighed af EU.

Af opgørelsen fremgår det, at udvælgelsen af projekter blandt nogle lokale myndigheder foregår foruroligende langsomt og ineffektivt.

Også Kommissionen har flere gange gjort opmærksom på de lokale myndigheders mangelfulde udnyttelse af EU-midler.

Der er specielt i visse lokalsamfund, heriblandt Fiumicino Kommune, hårdt brug for at kunne udnytte EU-midlerne til udvikling af kvalitet, innovation og europæisk dimension i erhvervsuddannelserne. Kan Kommissionen på denne baggrund oplyse:

1. om Fiumicino Kommune har forelagt projekter med henblik på opnåelse af støtte fra Leonardo da Vinci-programmet?

2. om Fiumicino Kommune har opnået støtte til disse projekter?

3. om de pågældende midler er blevet udnyttet?

Samlet svarafgivet på Kommissionens vegne af Viviane Redingpå skriftlige forespørgsler E-0833/03, E-0890/03, E-1062/03,E-1063/03, E-1064/03, E-1065/03, E-1066/03, E-1067/03, E-1068/03,E-1069/03, E-1070/03, E-1071/03, E-1072/03, E-1073/03 og E-1074/03

(8. maj 2003)

De midler, der tildeles over Leonardo da Vinci-programmet, forvaltes i et vist omfang decentralt af nationale kontorer. Det drejer sig i påkommende tilfælde om projekter vedrørende grænseoverskridende mobilitet, hvis samlede budget udgør henved 40 % af programmets budget.

De nødvendige oplysninger om disse projekter kan indhentes på det nationale kontor i Italien:

ISFOLVia G.B. Morgagni 30/eI-00161 RomaT. (+39-06)44.59.01F. (+39-06)44.59.04.75

Med hensyn til den del af midlerne, som forvaltes centralt af Kommissionen (pilotprojekter, tema-aktioner, sprogkundskaber, tværnationale netværk, referenceredskaber), har undersøgelsen givet nedenstående resultater for følgende kommuner Frosinone, Fiumincino, Ancona, Carrara, Firenze, Livorno, Macerata, Massa, Perugia, Pesaro, Pisa, Pistoia, Prato, Siena og Terni:

- Pesaro Kommune har som den eneste indsendt et forslag til et pilotprojekt under Leonardo-programmet. Projektets titel: Laboratori Tematici Virtuali: Metodologia di Supporto alla Formazione Nel Sel (Sistema Economico Locale)

- Den modtog et beløb på 264 161 EUR til projektet, som blev påbegyndt i slutningen af 2002.

Det ærede parlamentsmedlem kan også henvende sig til de berørte lokale myndigheder for at få mere fyldestgørende oplysninger.
SKRIFTLIG FORESPØRGSEL E-0965/03

af Roberta Angelilli (UEN) til Kommissionen

(26. marts 2003)

Om: Macerata Kommunes udnyttelse af midler fra Save II og Altener II

I september 2002 forelagde det italienske finansministeriums tilsynsudvalg opgørelsen for udnyttelsen af midler stillet til rådighed af EU.

Af denne opgørelse fremgår det bl.a., hvor foruroligende langsomt og ineffektivt en række lokale myndigheder tildeler de godkendte projekter støtte.

Også Kommissionen har flere gange henledt opmærksomheden på denne alarmerende situation for så vidt angår lokale myndigheders mangelfulde udnyttelse af EU-midler.

Navnlig visse lokale myndigheder, herunder f.eks. Macerata Kommune, har hårdt brug for at udnytte EU-midlerne til begrænsning af CO2-emissioner, forbedring af luftkvaliteten og bekæmpelse af forurening. Kan Kommissionen derfor oplyse

1. om Macerata Kommune har forelagt projekter i håb om at opnå støtte fra Save II og Alterner II?

2. om Macerata Kommune har fået bevilget støtte til disse projekter?

3. om de pågældende midler er blevet brugt?

Samlet svarafgivet på Kommissionens vegne af Loyola de Palaciopå skriftlige forespørgsler E-0961/03, E-0962/03, E-0963/03,E-0964/03, E-0965/03, E-0966/03, E-0967/03, E-0968/03,E-0969/03, E-0970/03, E-0971/03, E-0972/03 og E-0973/03

(25. april 2003)

Kommissionen kan meddele det ærede medlem, at der for de bykommuner, der henvises til i forespørgslerne, nemlig Ancona, Carrara, Firenze, Livorno, Macerata, Massa, Perugia, Pesaro, Pisa, Pistoia, Prato, Siena og Terni, er tale om et enkelt SAVE II-projekt, som modtager fællesskabsstøtte, mens et andet forslag vedrørende Altener II ikke har opnået støtte.

1. Byen Pistoia har indgivet et forslag under Altener II-programmet som led i forslagsindkaldelsen for 2001. Dette forslag med titlen Resred blev ikke godkendt og fik ikke tildelt støtte.

2. Byen Perugia har indgivet et forslag under SAVE-programmet som led i forslagsindkaldelsen for 2002. Dette forslag med titlen Awareness Programme for Policy Makers in Energy Efficiency Low Income Housing (APPEEL) blev godkendt til støtte.

Budgettet til APPEEL vil blive anvendt i løbet af 2003 og 2004.

Den kontraherende part er byen Perugia.

Byen Perugia deltager som en af de seks kontraherende parter i det godkendte APPEEL-projekt. Kontraktens nummer bliver 4.1031/Z/02-025. Det samlede budget er på 484 406 EUR og den samlede fællesskabsstøtte på 242 203 EUR. Byen Perugia skal selv afholde et beløb på 42 000 EUR, og fællesskabsstøtten tilPerugia andrager 21 000 EUR. Kontrakten er under forberedelse.
SKRIFTLIG FORESPØRGSEL E-1069/03

af Roberta Angelilli (UEN) til Kommissionen

(31. marts 2003)

Om: Pesaro Kommunes udnyttelse af midler fra Leonardo da Vinci-prorgammet

I september 2002 forelagde det italienske finansministeriums tilsynsudvalg opgørelsen for udnyttelsen af midler stillet til rådighed af EU.

Af denne opgørelse fremgår det bl.a., hvor foruroligende langsomt og ineffektivt en række lokale myndigheder tildeler de godkendte projekter støtte.

Også Kommissionen har flere gange henledt opmærksomheden på denne alarmerende situation for så vidt angår lokale myndigheders mangelfulde udnyttelse af EU-midler.

Navnlig visse lokale myndigheder, herunder f.eks. Pesaro Kommune, har hårdt brug for at udnytte EU-midlerne til forbedring af kvaliteten, innovationen og den europæiske dimension i erhvervsuddannelsessystemerne og -metoderne. Kan Kommissionen på denne baggrund oplyse

1. om Pesaro Kommune har forelagt projekter i håb om at opnå støtte fra Leonardo da Vinci-programmet?

2. om Pesaro Kommune har fået bevilget støtte til disse projekter?

3. om de pågældende midler er blevet brugt?

Samlet svarafgivet på Kommissionens vegne af Viviane Redingpå skriftlige forespørgsler E-0833/03, E-0890/03, E-1062/03,E-1063/03, E-1064/03, E-1065/03, E-1066/03, E-1067/03, E-1068/03,E-1069/03, E-1070/03, E-1071/03, E-1072/03, E-1073/03 og E-1074/03

(8. maj 2003)

De midler, der tildeles over Leonardo da Vinci-programmet, forvaltes i et vist omfang decentralt af nationale kontorer. Det drejer sig i påkommende tilfælde om projekter vedrørende grænseoverskridende mobilitet, hvis samlede budget udgør henved 40 % af programmets budget.

De nødvendige oplysninger om disse projekter kan indhentes på det nationale kontor i Italien:

ISFOLVia G.B. Morgagni 30/eI-00161 RomaT. (+39-06)44.59.01F. (+39-06)44.59.04.75

Med hensyn til den del af midlerne, som forvaltes centralt af Kommissionen (pilotprojekter, tema-aktioner, sprogkundskaber, tværnationale netværk, referenceredskaber), har undersøgelsen givet nedenstående resultater for følgende kommuner Frosinone, Fiumincino, Ancona, Carrara, Firenze, Livorno, Macerata, Massa, Perugia, Pesaro, Pisa, Pistoia, Prato, Siena og Terni:

- Pesaro Kommune har som den eneste indsendt et forslag til et pilotprojekt under Leonardo-programmet. Projektets titel: Laboratori Tematici Virtuali: Metodologia di Supporto alla Formazione Nel Sel (Sistema Economico Locale)

- Den modtog et beløb på 264 161 EUR til projektet, som blev påbegyndt i slutningen af 2002.

Det ærede parlamentsmedlem kan også henvende sig til de berørte lokale myndigheder for at få mere fyldestgørende oplysninger.
SKRIFTLIG FORESPØRGSEL E-1103/03

af Roberta Angelilli (UEN) til Kommissionen

(31. marts 2003)

Om: Terni Kommunes udnyttelse af midler fra handlingsprogrammet for civilbeskyttelse

I september 2002 forelagde det italienske finansministeriums tilsynsudvalg opgørelsen for udnyttelsen af midler stillet til rådighed af EU.

Af denne opgørelse fremgår det bl.a., hvor foruroligende langsomt og ineffektivt en række lokale myndigheder tildeler de godkendte projekter støtte.

Også Kommissionen har flere gange henledt opmærksomheden på denne alarmerende situation for så vidt angår lokale myndigheders mangelfulde udnyttelse af EU-midler.

Navnlig visse lokale myndigheder, herunder f.eks. Terni Kommune, har hårdt brug for at udnytte EU-midlerne til civilbeskyttelse af personer og materielle goder, både til forebyggende aktioner og til bedre imødegåelse af eventuelle naturkatastrofer eller endog de såkaldte teknologiske og industrielle katastrofer. Kan Kommissionen på denne baggrund oplyse

1. om Terni Kommune har forelagt projekter i håb om at opnå støtte fra handlingsprogrammet for civilbeskyttelse?

2. om Terni Kommune har fået bevilget støtte til disse projekter?

3. om de pågældende midler er blevet brugt?

Samlet svarafgivet på Kommissionens vegne af Margot Wallströmpå skriftlige forespørgsler E-0829/03, E-0889/03, E-1091/03,E-1092/03, E-1093/03, E-1094/03, E-1095/03, E-1096/03, E-1097/03,E-1098/03, E-1099/03, E-1100/03, E-1101/03, E-1102/03 og E-1103/03

(22. april 2003)

Kommissionen kan oplyse det ærede medlem om, at der inden for de sidste to år ikke har været tale om, at kommunerne Frosinone, Fiumincino, Ancona, Carrara, Livorno, Firenze, Macerata, Massa, Perugia, Pesaro, Pisa, Pistoia, Prato, Siena og Terni har indgivet noget projekt inden for rammerne af Fællesskabets handlingsprogram for civilbeskyttelse i henhold til Rådets beslutning 1999/847/EF af 9. december 1999(1) og som følge heraf heller ikke har modtaget nogen finansiel støtte hertil.

Sigtet med handlingsprogrammet er at støtte og supplere medlemsstaternes aktiviteter på nationalt, regionalt og lokalt plan for at beskytte personer, ejendom og miljø i tilfælde af naturkatastrofer og teknologiske katastrofer. Programmet, hvortil der er bevilget et årsbudget på 1,5 mio. EUR (budgetkonto B4-308), muliggør finansiering af aktioner i form af forebyggelse, beredskab, intervention, omgående bistand samt analyse af de sociale og økonomiske virkninger af katastroferne. Kun aktioner, som vedrører samtlige medlemsstater eller et betydeligt antal af disse, er støtteberettigede. De støtteberettigetde aktioner skal være i overensstemmelse med de prioriteter, der årligt fastsættes af Kommissionen med bistand fra et forvaltningsudvalg.

Kommissionen skal ligeledes henlede det ærede medlems opmærksomhed på, at internetstedet http://www.europa.eu.int/comm/environment/civil/ indeholder en række eksempler på projekter, der er udviklet inden for rammerne af Fællesskabets handlingsprogram for civilbeskyttelse.

(1) EFT L 327 af 21.12.1999.
SKRIFTLIG FORESPØRGSEL E-1070/03

af Roberta Angelilli (UEN) til Kommissionen

(31. marts 2003)

Om: Pisa Kommunes udnyttelse af midler fra Leonardo da Vinci-programmet

I september 2002 forelagde det italienske finansministeriums tilsynsudvalg opgørelsen for udnyttelsen af midler stillet til rådighed af EU.

Af denne opgørelse fremgår det bl.a., hvor foruroligende langsomt og ineffektivt en række lokale myndigheder tildeler de godkendte projekter støtte.

Også Kommissionen har flere gange henledt opmærksomheden på denne alarmerende situation for så vidt angår lokale myndigheders mangelfulde udnyttelse af EU-midler.

Navnlig visse lokale myndigheder, herunder f.eks. Pisa Kommune, har hårdt brug for at udnytte EU-midlerne til forbedring af kvaliteten, innovationen og den europæiske dimension i erhvervsuddannelsessystemerne og -metoderne. Kan Kommissionen på denne baggrund oplyse

1. om Pisa Kommune har forelagt projekter i håb om at opnå støtte fra Leonardo da Vinci-programmet?

2. om Pisa Kommune har fået bevilget støtte til disse projekter?

3. om de pågældende midler er blevet brugt?

Samlet svarafgivet på Kommissionens vegne af Viviane Redingpå skriftlige forespørgsler E-0833/03, E-0890/03, E-1062/03,E-1063/03, E-1064/03, E-1065/03, E-1066/03, E-1067/03, E-1068/03,E-1069/03, E-1070/03, E-1071/03, E-1072/03, E-1073/03 og E-1074/03

(8. maj 2003)

De midler, der tildeles over Leonardo da Vinci-programmet, forvaltes i et vist omfang decentralt af nationale kontorer. Det drejer sig i påkommende tilfælde om projekter vedrørende grænseoverskridende mobilitet, hvis samlede budget udgør henved 40 % af programmets budget.

De nødvendige oplysninger om disse projekter kan indhentes på det nationale kontor i Italien:

ISFOLVia G.B. Morgagni 30/eI-00161 RomaT. (+39-06)44.59.01F. (+39-06)44.59.04.75

Med hensyn til den del af midlerne, som forvaltes centralt af Kommissionen (pilotprojekter, tema-aktioner, sprogkundskaber, tværnationale netværk, referenceredskaber), har undersøgelsen givet nedenstående resultater for følgende kommuner Frosinone, Fiumincino, Ancona, Carrara, Firenze, Livorno, Macerata, Massa, Perugia, Pesaro, Pisa, Pistoia, Prato, Siena og Terni:

- Pesaro Kommune har som den eneste indsendt et forslag til et pilotprojekt under Leonardo-programmet. Projektets titel: Laboratori Tematici Virtuali: Metodologia di Supporto alla Formazione Nel Sel (Sistema Economico Locale)

- Den modtog et beløb på 264 161 EUR til projektet, som blev påbegyndt i slutningen af 2002.

Det ærede parlamentsmedlem kan også henvende sig til de berørte lokale myndigheder for at få mere fyldestgørende oplysninger.
SKRIFTLIG FORESPØRGSEL E-0916/03

af Claude Moraes (PSE) til Kommissionen

(24. marts 2003)

Om: Dyb venetrombose (DVT)

Hvilke skridt har Kommissionen taget eller agter at tage i lyset af de traktatfæstede forpligtelser til at sikre et højt niveau for folkesundheden og informere offentligheden om sundhedsrisici med hensyn til eventuelle risici for dyb venetrombose (DVT) som følge af flyrejser af længere eller kortere varighed eller tog- og bilrejser over længere strækninger?

I hvilken udstrækning har Kommissionen forsket i DVT?

Svar afgivet på Kommissionens vegne af Loyola de Palacio

(30. april 2003)

Kommissionen tager problemet med dyb venetrombose (DVT) og dens mulige forbindelse til rejseaktivitet meget alvorligt og deler Deres bekymringer i sagen.

På nuværende tidspunkt ved man ikke meget om forbindelsen mellem DVT og flyrejser, og med henblik på at finde ud af, i hvor høj grad DVT er relateret til flyrejser, og hvilke foranstaltninger der kan træffes for at afhjælpe problemet, er Kommissionen med til at finansiere et forskningsprogram i samarbejde med Det Forenede Kongeriges regering under Verdenssundhedsorganisationen. Resultatet offentliggøres i en endelig rapport, som forventes at foreligge i midten af 2005. Foreløbige resultater ventes dog tidligere.

Som forebyggende foranstaltning udsendte Kommissionen i januar 2001 et brev, der opfordrede flyselskaberne til at informere passagererne om den potentielle risiko for DVT i forbindelse med flyrejser af længere varighed, og om de foranstaltninger der kan træffes til forebyggelse heraf.

Indtil videre er Kommissionen ikke blevet gjort bekendt med DVT-relaterede tilfælde i forbindelse med tog-, bil- eller busrejser, og den har derfor ikke truffet foranstaltninger i den retning. Bliver Kommissionen bekendt med sådanne tilfælde, vil den straks overveje, hvordan det kan sikres, at passagerer, som benytter andre former for transport end lufttransport, får fyldestgørende information om de potentielle risici herved.